Ar įmanoma pažinti Dievą?
Iš tiesų, o kas Dievas yra?
Galutinė realybė hinduizme ar budizme yra beribė, bet ne asmeniška, o
graikų ir romėnų dievai buvo asmeniški, bet riboti.
Tačiau Biblijoje Dievas apibūdinamas ir kaip beribis, ir kaip asmeniškas.
Sakydami, kad Dievas yra beribis, turime omenyje ir tai, kad Dievas yra amžinas.
Jo egzistencija neturi nei pradžios, nei pabaigos.
Laiką ir erdvę Jis viršija, pats juos sukūrimo akimirką pradėjęs.
Jis yra ne fiziškas ar materialus, bet
begalinis, nesukurtas ir neribotos galios protas.
Tačiau nors ir beribis, Jis taip pat ir asmeniškas.
Jis pasižymi protu, emocijomis, valia ir moraliniu
veiksnumu, t. y. visomis asmenybei būtinomis savybėmis,
tik begaliniu laipsniu.
Pavyzdžiui, Jis yra visažinis.
Jis žino visą tiesą ir visus faktus.
Jis taip pat yra moraliai tobulas, todėl ne
tik neturi jokio blogio šešėlio, bet ir pats
yra gėrio šaltinis ir standartas.
Tad koks galėtų būti tokio beribio ir asmeniško Dievo santykis su tavimi?
Apsvarstykime keturias tiesas.
Dievas tave myli ir sukūrė tam, kad jį asmeniškai pažintum.
Dievo prigimtis yra mylėti be galo ir besąlygiškai.
Kadangi meilė trokšta aukščiausio gėrio savo
objektui, Dievas trokšta tau aukščiausio gėrio.
Tačiau Dievas ir yra aukščiausias gėris tau,
todėl Jis nori, kad su Juo užmegztumei santykį.
Tiesą sakant, dėl to ir egzistuoji.
Bet yra problema.
Žmogus yra nuodėmingas ir atskirtas nuo Dievo.
Mūsų būklė Biblijoje apibūdinama taip.
Nuo pat pasaulio sukūrimo žmonės matė žemę ir dangų.
Per Dievo kūriniją jie gali įžvelgti Jo nematomas savybes, amžiną
galią ir dievišką prigimtį.
Taigi jie neturi pasiteisinimo, kad nepažįsta Dievo.
Nors Dievą pažino, tačiau Jo negarbino ir net nedėkojo.
Jie verčiau kūrė kvailus Dievo vaizdinius.
Dėl to jų protas aptemo ir susipainiojo.
Visi esame padarę kažką, ką žinojome esant neteisinga.
Kalti ne tik jaučiamės;
Iš tiesų tokie esame.
Kadangi Dievas yra moraliai tobulas,
nuodėmingos būtybės prie jo prisiartinti negali.
Tad Dievas susiduria su dilema.
Būdamas teisingas, turi patenkinti savo teisingumo reikalavimus.
Mūsų atveju tai reiškia mirtį.
Tačiau kadangi Jis yra meilė, Jis mūsų gailisi
ir nori, kad su Juo susitaikytume.
Dievo sprendimas yra Jėzus Kristus.
Didžiausiu visų laikų įsiveržimu Dievas įžengė į žmonijos istoriją.
Būdamas Dievas, Jėzus visais atžvilgiais buvo ir toks kaip mes, išskyrus nuodėmę.
Jis nugyveno tobulai, todėl jam nereikėjo patirti bausmės už savo nuodėmę.
Nepaisant to, jis savanoriškai pasirinko mirti vietoj mūsų,
priimdamas mirties bausmę, kurios dėl savo nuodėmių nusipelnėme mes.
Įvykis ant kryžiaus buvo didžiausias istorijos sandoris.
Mano nuodėmė buvo užkrauta Kristui.
Jis kentėjo mirties bausmę vietoj manęs.
Mainais, Jėzaus teisumas, jo moralinis tobulumas, buvo priskirtas mums.
O prisikėlęs iš kapo, palaužė nuodėmės, mirties ir pragaro galią.
Kartą ir visiems laikams Dievas sujudino dangų
ir žemę, kad atstatytų tavo santykius su Juo.
Dabar tavo eilė.
Turime asmeniškai priimti Kristų, kaip Gelbėtoją ir Viešpatį.
Tikėjimas, kad kažkaip yra, ir pasitikėjimas skiriasi.
Neužtenka tikėti, kad šie teiginiai yra teisingi.
Reikia žengti toliau ir patikėti Kristumi.
Tai reiškia, pavesti jam savo gyvenimą, kaip Gelbėtojui ir Viešpačiui.
Negalime būti pakankamai geri, kad nusipelnytume Dievo atleidimo.
Galime tik nuolankiai pritarti Dievui, kad tikrai
esame nuodėmingi ir negalime savęs išgelbėti.
Tada su dėkingumu priimti Dievo atleidimo dovaną Jėzuje Kristuje.
Dievas nori perkeisti tavo gyvenimą ir padaryti
tave tokiu žmogumi, kokiu ir turi būti.
O tam reikia sekti Jėzumi, kaip Viešpačiu.
Dievą savo gyvenime galima patirti kaip asmeninę tikrovę.
Ar verta leisti, kad tam kas trukdytų?
Jau dabar Jis yra pasirengęs ir nori dovanoti
tau atleidimą ir naują gyvenimą Jėzuje Kristuje.
Ar esate pasirengę tai priimti?
Jei taip, melskitės kartu.
Dieve, atleisk man už viską, ką blogo esu padaręs.
Aš nusigręžiu nuo savo nuodėmės ir atsisuku į Tave, mano vienintelę viltį.
Kviečiu Tave į savo gyvenimą, kaip Gelbėtoją ir Viešpatį.
Aš esu Tavo.
Pripildyk mane savo Dvasia ir įgalink gyventi naujai Jėzuje Kristuje.
Amen.